ജേമീ ലീ കർട്ടിസ്

ജേമീ ലീ കർട്ടിസ് (ജനനം: നവംബർ 22, 1958) ഒരു അമേരിക്കൻ അഭിനേത്രിയും എഴുത്തുകാരിയും ആക്ടിവിസ്റ്റുമാണ്. 1978 ൽ ജോൺ കാർപെന്ററിന്റെ ഹലോവീൻ എന്ന ഹൊറർ സിനിമയിലെ ലോറി സ്ട്രോഡ് എന്ന കഥാപാത്രത്തെ അവതരിപ്പിച്ചുകൊണ്ട് അവർ സിനിമാ രംഗത്തേയ്ക്ക് അരങ്ങേറ്റം നടത്തി. ഈ ചിത്രം അവരെ സിനിമാരംഗത്ത് ഒരു "സ്‌ക്രീം ക്യൂൻ" ആയി സ്ഥാപിച്ചതോടെ 1980 ൽ ദ ഫോഗ്, പ്രോം നൈറ്റ്, ടെറർ ട്രെയിൻ എന്നിവയുൾപ്പെടെയുള്ള  ഏതാനും ഹൊറർ സിനിമകളിൽ അവർ പ്രത്യക്ഷപ്പെട്ടു. ഹാലോവീൻ II (1981), ഹാലോവീൻ എച്ച് 20: 20 വർഷങ്ങൾക്ക് ശേഷം (1998), ഹാലോവീൻ: റെസറക്ഷൻ (2002), ഹാലോവീൻ (2018) എന്നിവയിൽ ലോറി സ്ട്രോഡിന്റെ വേഷം അവർ ആവർത്തിച്ച് അവതരിപ്പിച്ചു.

വിവിധയിനം ചലച്ചിത്രങ്ങൾക്കുവേണ്ടി പ്രവർത്തിച്ചിട്ടുള്ള ജേമീ ലീ കർട്ടിസിന്റെ ചലച്ചിത്രങ്ങളിൽ മികച്ച സഹനടിക്കുള്ള ബാഫ്റ്റ അവാർഡ് നേടിയ ട്രേഡിംഗ് പ്ലേസ് (1983), മികച്ച നടിക്കുള്ള ബാഫ്റ്റ നോമിനേഷൻ നേടിയ എ ഫിഷ് കാൾഡ് വാണ്ട (1988) തുടങ്ങിയ ഹാസ്യരസപ്രധാനങ്ങളായ ചിത്രങ്ങളും  ഉൾപ്പെടുന്നു. ജെയിംസ് കാമറൂണിന്റെ ആക്ഷൻ കോമഡി ചിത്രമായ ട്രൂ ലൈസ് (1994) എന്ന ചിത്രത്തിൽ ഹെലൻ ടാസ്‌കറുടെ വേഷത്തിൽ അഭിനയിച്ചതിന്റെപേരിൽ ഒരു ഗോൾഡൻ ഗ്ലോബ് പുരസ്കാരം, അമേരിക്കൻ കോമഡി പുരസ്കാരം, സാറ്റേൺ അവാർഡ് എന്നിവ നേടിയിരുന്നു. കർട്ടിസിന്റെ മറ്റ് പ്രധാന ചിത്രങ്ങളിൽ ബ്ലൂ സ്റ്റീൽ (1990), മൈ ഗേൾ (1991), ഫോറെവർ യംഗ് (1992), ദി ടെയ്‌ലർ ഓഫ് പനാമ (2001), ഫ്രീക്കി ഫ്രൈഡേ (2003), ബെവർലി ഹിൽസ് ചിഹ്വാഹ്വ (2008), യു എഗെയ്ൻ (2010) , വെറോണിക്ക മാർസ് (2014), നൈവ്സ് ഔട്ട് (2019) എന്നിവ ഉൾപ്പെടുന്നു.

എബിസിയുടെ ഹാസ്യ പരമ്പരയായ എനിതിംഗ് ബട്ട് ലവ് (1989–1992) ൽ ഹന്ന മില്ലർ എന്ന കഥാപാത്രത്തെ അവതരിപ്പിച്ചതിന് കർട്ടിസിന് ഒരു ഗോൾഡൻ ഗ്ലോബും പീപ്പിൾസ് ചോയ്സ് അവാർഡും ലഭിച്ചിരുന്നു.  നിക്കോളാസ് ഗിഫ്റ്റ് (1998) എന്ന ടെലിവിഷൻ സിനിമയിലെ അഭിനയത്തിന് പ്രൈംടൈം എമ്മി അവാർഡിന് നാമനിർദേശം ചെയ്യപ്പെട്ടിരുന്നു. ഫോക് ബ്രോഡ്കാസ്റ്റിംഗ് കമ്പനിയുടെ ഹൊറർ കോമഡി പരമ്പരയായിരുന്ന സ്‌ക്രീം ക്വീൻസിൽ (2015–2016) കാത്തി മൻഷ് എന്ന കഥാപാത്രമായി അഭിനയിക്കുകയും ഏഴാമത്തെ ഗോൾഡൻ ഗ്ലോബ് നോമിനേഷൻ നേടുകയും ചെയ്തു.

നിരവധി കുട്ടികളുടെ പുസ്തകങ്ങൾ എഴുതിയിട്ടുള്ള അവരുടെ1998-ൽ പുറത്തിറങ്ങിയ ടുഡേ ഐ ഫീൽ സില്ലി, ആന്റ് അദർ മൂഡ്സ് ദാറ്റ് മേക്ക് മൈ ഡേ എന്ന പുസ്തകം ദ ന്യൂയോർക്ക് ടൈംസിന്റെ ബെസ്റ്റ് സെല്ലർ പട്ടികയിൽ ഇടംപിടിച്ചിരുന്നു. ദ ഹഫിംഗ്‌ടൺ പോസ്റ്റിന്റെ പതിവ് ബ്ലോഗർ കൂടിയാണ് അവർ. 1998 ൽ ഹോളിവുഡ് വാക്ക് ഓഫ് ഫെയിമിൽ കർട്ടിസിന് ഒരു താരം ലഭിച്ചു.

 ആദ്യകാലം 
കാലിഫോർണിയയിലെ സാന്താ മോണിക്കയിൽ നടൻ ടോണി കർട്ടിസിന്റെയും നടി ജാനറ്റ് ലീയുടെയും പുത്രിയായി ജേമീ ലീ കർട്ടിസ് ജനിച്ചു. ഹംഗറിയിൽ നിന്നുള്ള കുടിയേറ്റക്കാരുടെ മകനായ അവളുടെ പിതാവ് ഒരു യഹൂദനായിരുന്നു. അവളുടെ മാതാവിന്റെ വഴിയിലുള്ള മുതു മുത്തശ്ശിമാരിൽ രണ്ടുപേർ ഡാനിഷ് വംശജരും മാതാവിന്റെ പൂർവ്വികരിൽ ബാക്കിയുള്ളവർ ജർമ്മൻ, സ്കോട്ട്സ്-ഐറിഷ് വംശജരായിരുന്നു.There/Hollywood, page 6, 1985, by Janet Leigh കെല്ലി കർട്ടിസ് എന്ന പേരിൽ അഭിനേത്രിയായ ഒരു മൂത്ത സഹോദരിയും അലക്സാണ്ട്ര, നടി അല്ലെഗ്ര കർട്ടിസ്, ബെഞ്ചമിൻ, നിക്കോളാസ് കർട്ടിസ് (1994 ൽ മയക്കുമരുന്ന് അമിതമായി കഴിച്ച് മരിച്ചു) എന്നിങ്ങനെ നിരവധി അർദ്ധസഹോദരന്മാരും (എല്ലാം അവളുടെ പിതാവിന്റെ പുനർവിവാഹത്തിൽ നിന്ന്) അവർക്കുണ്ട്."Family for Tony Curtis" Turner Entertainment Networks, Inc. Retrieved August 29, 2015. കർട്ടിസിന്റെ മാതാപിതാക്കൾ 1962 ൽ വിവാഹമോചനം നേടിയിരുന്നു. വിവാഹമോചനത്തിനുശേഷം, തന്റെ പിതാവ് ചുറ്റുവട്ടത്തിലില്ലായിരുന്നുവെന്നും ഒരു പിതാവെന്ന സ്ഥാനത്തിന് അയാൾക്ക് താൽപ്പര്യമില്ലായിരുന്നുവെന്നും അവർ പറഞ്ഞു.

കർട്ടിസ്, ലോസ് ഏഞ്ചൽസിലെ വെസ്റ്റ്‌ലേക്ക് സ്കൂളിലും (ഇപ്പോൾ ഹാർവാർഡ്-വെസ്റ്റ്‌ലേക്ക് സ്‌കൂൾ) ബെവർലി ഹിൽസ് ഹൈസ്‌കൂളിലും പഠനം നടത്തുകയും ചോട്ട് റോസ്മേരി ഹാളിൽ നിന്ന് ബിരുദം നേടുകയും ചെയ്തു. 1976 ൽ കാലിഫോർണിയയിലേക്ക് മടങ്ങിയ അവർ, മാതാവിന്റെ മാതൃവിദ്യാലയമായ കാലിഫോർണിയയിലെ സ്റ്റോക്ക്‌ടണിലെ പസഫിക് സർവകലാശാലയിൽ നിയമപഠനത്തിനു ചേർന്നു. ഒരു സെമസ്റ്ററിന് ശേഷം അഭിനയ ജീവിതം തുടരുന്നതിനായി പഠനം ഉപേക്ഷിച്ചു.

 അഭിനയരംഗം 

 സിനിമ 
വർഷംസിനിമകഥാപാത്രംകുറിപ്പുകൾ1978ഹലോവീൻലോറി സ്ട്രോഡ്1980ദ ഫോഗ്എലിസബത്ത് സോളി1980പ്രോം നൈറ്റ്കിം ഹാമണ്ട്1980ടെറർ ട്രെയിൻഅലാന മാക്സ്വെൽ1981റോഡ്ഗേംസ്പമേലa "ഹിച്ച്" റഷ്‍വർത്ത്1981ഹലോവീൻ IIലോറി സ്ട്രോഡ്1982ഹലോവീൻ III: സീസൺ ഓഫ് ദ വിച്ച്Telephone OperatorVoice only, uncredited1982കമിംഗ് സൂൺNarratorDocumentary1983ട്രേഡിംഗ് പ്ലേസസ്Ophelia1984ലവ് ലറ്റേർസ്Anna Winter1984ഗ്രാന്റ്‍വ്യൂ, U.S.A.Michelle "Mike" Cody1984ദ അഡ്വഞ്ചേർസ് ഓഫ് ബക്കറൂ ബൻസായ് എക്രോസ് ദ 8ത് ഡൈമൻഷൻസാന്ദ്രാ ബൻസായ്In extended version1985പെർഫക്ട്ജെസീ വിൽസൺ1987എ മാൻ ഇൻ ലവ്സൂസൻ എലിയട്ട്1987അമേസിങ്ങ് ഗ്രേസ് ആന്റ് ചക്ക്Lynn Taylor1988ഡൊമിനിക് ആന്റ് യൂജിൻജെന്നിഫർ റെസ്റ്റൺ1988എ ഫിഷ് കോൾഡ് വാന്റWanda Gershwitz1990ബ്ലൂ സ്റ്റീൽMegan Turner1991ക്യൂൻസ് ലോജിക്Grace1991മൈ ഗേൾShelly DeVoto1992ഫോർഎവർ യങ്ങ്Claire Cooper1993മദേർസ് ബോയ്സ്Judith "Jude" Madigan1994മൈ ഗേൾ 2Shelly DeVoto Sultenfuss1994ട്രൂ ലൈസ്Helen Tasker1996ഹൌസ് അറസ്റ്റ്Janet Beindorf1997Fierce CreaturesWilla Weston1998ഹോംഗ്രോൺSierra Kahan1998ഹലോവീൻ H20: 20 യേർസ് ലേറ്റർLaurie Strode / Keri Tate1999വൈറസ്കെല്ലി ഫോസ്റ്റർ2000ഡ്രൌണിങ് മോണറോണ മേസ്2001ദ ടെയ്‍ലർ ഓഫ് പനാമലൂയിസ പെന്റൽ2001ഡാഡി ആന്റ് തെംElaine Bowen2001Rudolph the Red-Nosed Reindeer and the Island of Misfit ToysQueen CamillaVoice only2002ഹലോവീൻ: റെസറെക്ഷൻLaurie Strode2003ഫ്രീക്കി ഫ്രൈഡേTess Coleman / Anna Coleman2004ക്രിസ്തുമസ് വിത് ദ ക്രാങ്കസ്Nora Krank2005ദ കിഡ്  &  ഐHerself2008ബെവർലി ഹിൽസ് ചിഹ്വാഹ്വVivian Ashe2010യു എഗേൻGail Byer Olsen2011ദ ലിറ്റിൽ എഞ്ചിൻ ദാറ്റ് കുഡ്Beverly "Bev"Voice only2012ഫ്രം അപ് ഓൺ പോപ്പി ഹിൽRyoko MatsuzakiVoice only, English version2014വെറോണിക്ക മാർസ്Gayle Buckley2015സ്പെയർ പാർട്സ്Principal Karen Lowry2018ഹലോവീൻലോറീ സ്ട്രോഡ്2018ആൻ അക്സറ്റബിൾ ലോസ്Rachel Burke2019നൈവ്സ് ഔട്ട്Linda Drysdale-Thrombrey2020ഹലോവീൻ കിൽസ്ലോറീ സ്ട്രോഡ്Post-productionTBAEverything Everywhere All at OnceFilming

 ടെലിവിഷൻ 

 അവലംബം 

വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:വനിതാ കണ്ടുപിടുത്തക്കാർ